Asianro 8703/08.01.01/2017

Matkojenyhdistelytoiminnan kehittäminen osana maakuntauudistusta

Joukkoliikennepäällikkö Kaisu Matinniemi
Henkilökuljetusten järjestäminen

Joukkoliikennelautakunnan lausunto

Taustaa	Pohjois-Savon matkojenyhdistelykeskus (MYK) on perustettu vuonna 1998 vammaispalvelujen kehittämishankkeena. Perustajakuntia olivat Kuopio, Siilinjärvi ja Nilsiä. Myöhempinä vuosina mukaan liittyivät Lapinlahti, Pielavesi, Kiuruvesi, Iisalmi, Leppävirta, Varkaus, Tuusniemi ja Juankoski. Ensimmäiset 15 vuotta toimintaa on pyörittänyt sosiaali- ja terveyskeskus, jonka jälkeen palvelualueuudistuksen päätöksen mukaisesti toimintaa on pyörittänyt kaupunkiympäristön palvelualueen joukkoliikenneyksikkö.

Maakuntauudistus	Maakuntauudistuksen esiselvitysvaiheen Kansalaiset työryhmä on pohtinut joukkoliikenneasioita tulevassa maakunnassa. Työryhmässä ovat olleet edustettuina Ely-keskuksen, Kelan ja soten edustajat. Työryhmän yhteisenä näkemyksenä on ollut aikaansaada maakuntauudistuksessa koko maakunnan kattava matkojenyhdistelytoiminta, joka pystyy yhdistelemään yhteiskunnan maksuvastuulla olevia kuljetuksia mahdollisimman laajasti ja tehokkaasti. Matkojenyhdistelytoiminnan kehittäminen sisällöllisesti esimerkiksi matkatilausautomatiikan ja laskutustoimintojen osalta on tarpeellista alueellisen laajenemisen ja eri liikennemuotojen hallinnan onnistumiseksi. Matkojenyhdistelytoiminnan rooli nähdään tulevassa maakunnassa merkittävänä. Valtakunnallisesti on tavoitteena, että joka maakunnassa on matkojenyhdistelykeskus.

Joukkoliikennelautakunta

On suunniteltu, että MYK:n liiketoiminta siirtyisi IS-Hankinta Oy:lle 1.2.2018 alkaen. MYK:n henkilöstö siirtyisi IS-Hankinnan palvelukseen vanhoina työntekijöinä liikkeen luovutuksen ehdoin samasta ajankohdasta. IS-Hankinnalla on valmiina logistista osaamista Pohjois-Savon tavarakuljetusten hankinnassa ja se kilpailuttaa tällä hetkellä jo lähes kaikkien maakunnan kuntien kuljetuspalvelut ja monet muut palvelut. Näyttää siltä, että IS-Hankinta tulee organisaationa sekä maakunnan että kuntien omistukseen MYK:n toimintojen siirtäminen osaksi IS-Hankinnan palveluja, mahdollistaa erilaisten kuljetuspalvelujen organisoinnin tulevan maakunnan tarpeisiin. Matkojen yhdistyspalvelun tuottaminen käsittää taksi- ja palveluliikenteen.

MYK:ssä työskentelee tällä hetkellä kuusi henkilöä. MYK:iä koskevat yt-neuvottelut on nyt käyty ja neuvotteluissa on päädytty yksimielisyyteen siitä, että MYK:n liiketoiminnan siirto IS-Hankinta Oy:lle voisi tapahtua. Pohjois-Savon matkojenyhdistelykeskuksessa mukana oleviin kuntiin on oltu yhteydessä asiasta. Is-hankinta laatii toiminnan siirtymisen yhteydessä uudet sopimukset kunnille ja mahdollisille muille julkisyhteisöille ja toimijoille MYK-toiminnan pyörittämisestä. Kaupunki samalla irtisanoo kuntien yhteistoimintasopimuksen päättyväksi irtisanomisajan puitteissa.

Vaikutukset	Mikäli muutos toteutuu, on siirtoa vastaavat muutokset tehtävä vuoden 2018 talousarvioon. Laskutuspalvelu hoidetaan joukkoliikenneyksikön kautta 31.3.2018 saakka. Joukkoliikenneyksikkö on vastannut laskutukseen käytettävästä henkilöresurssista ja sen kustannuksista.

Esitys	Esitän, ettei joukkoliikennelautakunnalla ole huomautettavaa siihen, että MYK:in liiketoiminta siirtyy IS-Hankinta Oy:lle.

Liitteet

Viiteaineisto

Valmistelija

Kaisu Matinniemi	puh. +358 44 718 5145

etunimi.sukunimi(at)kuopio.fi

Päätösehdotus	Joukkoliikennepäällikkö Kaisu Matinniemi

Lautakunta hyväksyy joukkoliikennepäällikön esityksen.

Päätös